ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
കോവിഡ് 19: പുതിയ വിവരങ്ങള്
രാജ്യത്ത് കോവിഡ് 19 പ്രതിരോധിക്കുന്നതിനും രോഗവ്യാപനം നിയന്ത്രിക്കുന്നതിനുമായി കേന്ദ്ര സര്ക്കാര്, സംസ്ഥാനങ്ങളുമായും കേന്ദ്ര ഭരണ പ്രദേശങ്ങളുമായും ചേര്ന്ന് നിരവധി നടപടികള് കൈക്കൊണ്ടിട്ടുണ്ട്. ഇവയെല്ലാം ഉന്നത തലത്തില് നിരന്തരം നിരീക്ഷിക്കുന്നുമുണ്ട്.
ഗുജറാത്ത് ഉപമുഖ്യമന്ത്രിയും ആരോഗ്യ മന്ത്രിയുമായ ശ്രീ. നിതിന് ഭായ് പട്ടേല്, മഹാരാഷ്ട്ര ആരോഗ്യ മന്ത്രി ശ്രീ. രാജേഷ് തോപെ എന്നിവരുമായി കേന്ദ്ര ആരോഗ്യ കുടുംബക്ഷേമ മന്ത്രി ഡോ. ഹര്ഷ് വര്ധന് ചര്ച്ച നടത്തി. ആരോഗ്യ കുടുംബക്ഷേമ സഹമന്ത്രി ശ്രീ. അശ്വിനി കുമാര് ചൗബേയും ഒപ്പമുണ്ടായിരുന്നു. കോവിഡ് 19 പ്രതിരോധ - നിയന്ത്രണ നടപടികളെക്കുറിച്ചു നടന്ന ചര്ച്ചയില് കേന്ദ്രത്തിലെയും ഇരു സംസ്ഥാനങ്ങളിലെയും ഉന്നത ഉദ്യോഗസ്ഥരും പങ്കെടുത്തു.
കോവിഡ് ഇതര അവശ്യ സേവനങ്ങളെ അവഗണിക്കരുതെന്ന് ഡോ. ഹര്ഷ് വര്ധന് പറഞ്ഞു. കടുത്ത ശ്വാസകോശ അണുബാധ , ഇന്ഫ്ളുവന്സ പോലുള്ള അസുഖങ്ങള്  എന്നിവയുടെ നിര്ണയവും പരിശോധനയും കൃത്യമായി നടക്കുന്നുവെന്ന കാര്യം സംസ്ഥാനങ്ങള് ഉറപ്പാക്കണം. ഇത് തീവ്ര രോഗബാധിത പ്രദേശങ്ങള് സൃഷ്ടിക്കപ്പെടുന്നതു കണ്ടെത്താന് സഹായകമാകും. സമയോചിത ഇടപെടലിലൂടെ കോവിഡ് 19 വ്യാപനം തടയാനുമാകും. കോവിഡ് 19 റിപ്പോര്ട്ട് ചെയ്യുന്നതിനുള്ള തടസ്സം ഇല്ലാതാക്കുന്നതിന് കൃത്യമായ ആശയവിനിമയം ഉറപ്പാക്കേണ്ടതുണ്ട്. ഇത് സമയബന്ധിതമായി നടപടികള് സ്വീകരിക്കുന്നതിനും ചികിത്സ നല്കുന്നതിനും അതിലൂടെ മരണനിരക്കു കുറയ്ക്കുന്നതിനും സഹായകമാകുമെന്നും അദ്ദേഹം പറഞ്ഞു.
ഇതുവരെ 14,183 പേര്ക്കാണ് രാജ്യത്ത് കോവിഡ് ഭേദമായത്. കഴിഞ്ഞ 24 മണിക്കൂറിനുള്ളില് 1457 പേരാണ് രോഗമുക്തി നേടിയത്. രോഗമുക്തി നിരക്ക് 28.72 ശതമാനമായി. രാജ്യത്ത് ആകെ സ്ഥിരീകരിച്ച കോവിഡ് രോഗികളുടെ എണ്ണം 49,391 ആണ്. ഇന്നലെ മുതല്, രാജ്യത്ത് 2958 കോവിഡ് രോഗികളുടെ വര്ധനയാണ് ഉണ്ടായത്.
കോവിഡ് 19 മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദ്ദേശങ്ങള്, ഉപദേശങ്ങള് എന്നിവയുടെ ആധികാരവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -ല് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും കേന്ദ്ര ആരോഗ്യ കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരില് വിളിക്കുക. +91 11 23978046, അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
(https://www.mohfw.gov.in/pdf/coronvavirushelplinenumber.pdf.
നിയമ, നീതി മന്ത്രാലയം
ദേശീയ ജുഡീഷ്യൽ ഡാറ്റാ ഗ്രിഡ് പോർട്ടലിൽ, സുപ്രീം കോടതി കൂടി ഉൾപ്പെട്ടതോടെ ഇ-കോർട്ട് പദ്ധതി പൂർണ്ണമായി
ന്യൂ ഡൽഹി: സെപ്റ്റംബർ 14, 2023
ദേശീയ ജുഡീഷ്യൽ ഡാറ്റാ ഗ്രിഡ് പോർട്ടലിൽ, സുപ്രീം കോടതി കൂടി ഉൾപ്പെട്ടതോടെ ഇ-കോർട്ട് പദ്ധതി പൂർണ്ണമായി. ഇപ്പോൾ ജുഡീഷ്യറിയുടെ മൂന്ന് റ്റിയറുകളും പോർട്ടലിൽ ലഭ്യമാണ്.
(രാജുമെമ്പാടുമായി കോടതികളിൽ നടക്കുന്നതും തീർപ്പാക്കാത്തതും തീർപ്പാക്കിയതുമായ കേസുകളുമായി ബന്ധപ്പെട്ട ഡാറ്റയുടെ ദേശീയ ശേഖരമാണ് ദേശീയ ജുഡീഷ്യൽ ഡാറ്റാ ഗ്രിഡ് പോർട്ടൽ. ഇപ്പോൾ ഒരു ബട്ടണിൽ ക്ലിക്കുചെയ്താൽ, കേസുമായി ബന്ധപ്പെട്ട വിവരങ്ങൾ, കേസുകളുടെ തീർപ്പുകൽപ്പിക്കൽ സംബന്ധിച്ച വിവരങ്ങൾ, കേസിന്റെ തരം, സുപ്രീം കോടതിയുടെ വർഷാടിസ്ഥാനത്തിലുള്ള വിഭജനം തുടങ്ങിയ സ്ഥിതിവിവരക്കണക്കുകൾ ലഭ്യമാണ്.
കമ്പ്യൂട്ടർ സെല്ലിന്റെ ആഭ്യന്തര സോഫ്റ്റ്വെയർ വികസന സംഘത്തിന്റെയും രജിസ്ട്രിയുടെയും ഏകോപനത്തോടെ നാഷണൽ ഇൻഫോർമാറ്റിക്സ് സെന്റർ  ആണ് അനലിറ്റിക്സ് ഡാഷ്ബോർഡും സംവേദക ഇന്റർഫേസും ഉള്ള എൻജെഡിജി വികസിപ്പിച്ചെടുത്തിട്ടുള്ളത്.
വർദ്ധിച്ച സുതാര്യത, ഉത്തരവാദിത്തം, വിശ്വാസ്യത, മെച്ചപ്പെട്ട കാര്യക്ഷമത, വർദ്ധിച്ച ഏകോപനം, മികച്ച തീരുമാനം എടുക്കൽ, വിഭവങ്ങളുടെയും മനുഷ്യ ശേഷിയുടെയും മിതമായ ഉപയോഗം, ഡാറ്റയുടെ ഒരൊറ്റ ഉറവിടം, ഉയർന്ന നിലവാരമുള്ള ഗവേഷണ പ്രവർത്തനത്തിനുള്ള വലിയ സാധ്യത എന്നിവ ദേശീയ ജുഡീഷ്യൽ ഡാറ്റാ ഗ്രിഡ് പോർട്ടലിന്റെ സവിശേഷതകളാണ്.
സുപ്രീം കോടതിയുടെ വെബ്സൈറ്റ് വഴി 'NJDG' ടാബ് ബട്ടണിൽ ക്ലിക്കുചെയ്ത് എൻജെഡിജി-എസ് സി ഐ പോർട്ടലിൽ പ്രവേശിക്കാൻ കഴിയും.
പ്രധാനമന്ത്രിയുടെ ഓഫീസ്
ഡോ.എം.എസ്.സ്വാമിനാഥന്റെ നിര്യാണത്തില് പ്രധാനമന്ത്രി അനുശോചനം രേഖപ്പെടുത്തി
പ്രമുഖ കാര്ഷിക ശാസ്ത്രജ്ഞനും മാര്ഗ്ഗദര്ശകമായ പ്രവര്ത്തനങ്ങളിലൂടെ ദശലക്ഷക്കണക്കിന് ജനങ്ങളുടെ ജീവിതത്തെ മാറ്റിമറിക്കുകയും നമ്മുടെ രാജ്യത്തിന് ഭക്ഷ്യസുരക്ഷ ഉറപ്പാക്കുകയും ചെയ്ത ഡോ. എം.എസ്. സ്വാമിനാഥന്റെ നിര്യാണത്തില് പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
''ഡോ. എം.എസ്. സ്വാമിനാഥന് ജിയുടെ വിയോഗം അഗാധമായി ദുഃഖിപ്പിക്കുന്നു. നമ്മുടെ രാജ്യചരിത്രത്തിലെ വളരെ നിര്ണായകമായ ഒരു കാലഘട്ടത്തില്, കാര്ഷിക മേഖലയിലെ അദ്ദേഹത്തിന്റെ മാര്ഗ്ഗദര്ശകമായ പ്രവര്ത്തനം ദശലക്ഷക്കണക്കിന് ജനങ്ങളുടെ ജീവിതത്തെ മാറ്റിമറിയ്ക്കുകയും നമ്മുടെ രാജ്യത്തിന് ഭക്ഷ്യസുരക്ഷ ഉറപ്പാക്കുകയും ചെയ്തു.
കാര്ഷികരംഗത്തെ വിപ്ലവകരമായ സംഭാവനകള്ക്കപ്പുറം, നൂതനാശയത്തിന്റെ ശക്തികേന്ദ്രവും നിരവധിപേരെ വളര്ത്തിയെടുത്തിരുന്ന ഉപദേശകനുമായിരുന്നു ഡോ. സ്വാമിനാഥന്. ഗവേഷണത്തിലും മാര്ഗ്ഗനിര്ദേശത്തിലുമുള്ള അദ്ദേഹത്തിന്റെ അചഞ്ചലമായ പ്രതിബദ്ധത എണ്ണമറ്റ ശാസ്ത്രജ്ഞരിലും കണ്ടുപിടുത്തക്കാരിലും മായാത്ത മുദ്ര പതിപ്പിച്ചിട്ടുണ്ട്.
ഡോ. സ്വാമിനാഥനുമായുള്ള സംഭാഷണങ്ങളെ ഞാന് എപ്പോഴും വിലമതിക്കുന്നു. ഇന്ത്യയുടെ പുരോഗതി കാണാനുള്ള അദ്ദേഹത്തിന്റെ അഭിനിവേശം ശ്ലാഘനീയമായിരുന്നു. അദ്ദേഹത്തിന്റെ ജീവിതവും പ്രവര്ത്തനവും വരും തലമുറകള്ക്ക് പ്രചോദനമാകും. അദ്ദേഹത്തിന്റെ കുടുംബാംഗങ്ങളോടും ആരാധകരോടും അനുശോചനം രേഖപ്പെടുത്തുന്നു. ഓം ശാന്തി'' പ്രധാനമന്ത്രി എക്സില് ഒരു ത്രെഡ് പോസ്റ്റ് ചെയ്തു.
NS
(
വിദ്യാഭ്യാസ മന്ത്രാലയം
ഇഗ്നോയുടെ ജൂലായിലെ അക്കാദമിക് സെഷനലിലേക്കുള്ള പ്രവേശനം ആഗസ്റ്റ് 16 വരെ നീട്ടി
ഇന്ദിരാ ഗാന്ധി നാഷണല് ഓപ്പണ് യൂണിവേഴ്സിറ്റി  യുടെ 2021 ജൂലായ് അക്കാദമിക് സെഷനലിലേക്കുള്ള പ്രവേശനം  ആഗസ്റ്റ് 16 വരെ നീട്ടി.
(റൂറല് ഡെവലപ്മെന്റ്, കമ്പ്യൂട്ടര് അപ്ലിക്കേഷന്, ടൂറിസം സ്റ്റഡീസ്, ഇംഗ്ലീഷ്, ഹിന്ദി, ഫിലോസഫി, ഗാന്ധി ആന്ഡ് പീസ് സ്റ്റഡീസ്, എഡ്യൂക്കേഷന്, പബ്ലിക് അഡ്മിനിസ്ട്രേഷന്, എക്കണോമിക്സ്, ഹിസ്റ്ററി, പൊളിറ്റിക്കല് സയന്സ്, സോഷ്യോളജി, സൈക്കോളജി, അഡള്ട്ട് എഡ്യൂക്കേഷന്, ഡെവലപ്മെന്റ് സ്റ്റഡീസ്, ജെന്ഡര് ആന്ഡ് ഡെവലപ്മെന്റ് സ്റ്റഡീസ്, ഡിസ്റ്റന്സ് എഡ്യൂക്കേഷന്, ആന്ത്രപ്പോളജി, കോമേഴ്സ്, സോഷ്യല് വര്ക്ക്, ഡയറ്റെറ്റിക്സ് ആന്ഡ് ഫുഡ് സര്വീസ് മാനേജ്മെന്റ്, കൗണ്സെല്ലിങ് ആന്ഡ് ഫാമിലി തെറാപ്പി, ലൈബ്രറി ആന്ഡ് ഇന്ഫര്മേഷന് സയന്സ്, ജേര്ണലിസം ആന്ഡ് മാസ്സ് കമ്മ്യൂണിക്കേഷന്, എന്വിറോണ്മെന്റല് സ്റ്റഡീസ് തുടങ്ങി വിവിധ വിഷയങ്ങളില് ബിരുദ, ബിരുദാനന്തരബിരുദ, പി. ജി. ഡിപ്ലോമ, ഡിപ്ലോമ, സര്ട്ടിഫിക്കറ്റ് പ്രോഗ്രാമുകളിലേക്ക് അപേക്ഷകള് സമര്പ്പിക്കാം.
പ്രവേശനത്തിനുള്ള അപേക്ഷകള് https://ignouadmission.samarth.edu.in/. എന്ന ലിങ്ക് വഴി ഓണ്ലൈനായി സമര്പ്പിക്കണം. ഇഗ്നോ ഓണ്ലൈന് സംവിധാനം വഴി നിലവില് ജൂലൈ 2021 സെഷനിലേക്ക് രജിസ്റ്റര് ചെയ്ത പഠിതാക്കള് അവരുടെ യുസര് നെയിമും പാസ്വേര്ഡും ഉപയോഗിച്ച് അപേക്ഷ പരിശോധിക്കുകയും ന്യുനതകള് എന്തെങ്കിലുമുണ്ടെങ്കില് പ്രവേശനം ഉറപ്പുവരുത്തുന്നതിന് മുന്പ് അവ നീക്കം ചെയ്യേണ്ടതുമാണ്
വിശദവിവരങ്ങള്ക്കായ് ഇഗ്നോ മേഖലാ കേന്ദ്രം, രാജധാനി ബില്ഡിംഗ്, കിള്ളിപ്പാലം, കരമന പി. ഓ. തിരുവനന്തപുരം 695 002 എന്ന വിലാസത്തില് ബന്ധപ്പെടുക. ഫോണ്: 0471-2344113/2344120/9447044132. ഇമെയില്: rctrivandrum@ignou.ac.in
പ്രധാനമന്ത്രിയുടെ ഓഫീസ്
അഞ്ച് വന്ദേ ഭാരത് ട്രെയിനുകൾ പ്രധാനമന്ത്രി ഫ്ലാഗ് ഓഫ് ചെയ്തു
പ്രധാനമന്ത്രി ശ്രീ നരേന്ദ്ര മോദി ഇന്ന് മധ്യപ്രദേശിലെ ഭോപ്പാലിലെ റാണി കമലാപതി റെയിൽവേ സ്റ്റേഷനിൽ അഞ്ച് വന്ദേ ഭാരത് എക്സ്പ്രസ് ട്രെയിനുകൾ ഫ്ലാഗ് ഓഫ് ചെയ്തു. അഞ്ച് വന്ദേ ഭാരത് ട്രെയിനുകൾ ഭോപ്പാൽ  - ഇൻഡോർ വന്ദേ ഭാരത് എക്സ്പ്രസ്; ഭോപ്പാൽ  - ജബൽപൂർ വന്ദേ ഭാരത് എക്സ്പ്രസ്; റാഞ്ചി - പട്ന വന്ദേ ഭാരത് എക്സ്പ്രസ്; ധാർവാഡ് - ബെംഗളൂരു വന്ദേ ഭാരത് എക്സ്പ്രസ്, ഗോവ  - മുംബൈ വന്ദേ ഭാരത് എക്സ്പ്രസ് എന്നിവ ഉൾപ്പെടും .
പ്രധാനമന്ത്രി ട്വീറ്റ് ചെയ്തു :
റാണി കമലാപതി - ഇൻഡോർ വന്ദേ ഭാരത് എക്സ്പ്രസിന്റെ ആദ്യ കോച്ച് പ്രധാനമന്ത്രി പരിശോധിച്ചു. ട്രെയിനിലുണ്ടായിരുന്ന കുട്ടികളുമായും ജീവനക്കാരുമായും അദ്ദേഹം സംവദിച്ചു.
;
"ഇന്ന് ഭോപ്പാലിൽ അഞ്ച് വന്ദേ ഭാരത് ട്രെയിനുകൾ ഒരുമിച്ച് ആരംഭിക്കാൻ കഴിഞ്ഞത് ഭാഗ്യമാണ്. രാജ്യത്തുടനീളമുള്ള അടിസ്ഥാന സൗകര്യങ്ങളുടെയും കണക്റ്റിവിറ്റിയുടെയും വേഗത്തിലുള്ള വികസനത്തിന് നമ്മുടെ ഗവണ്മെന്റ് എത്രത്തോളം പ്രതിബദ്ധമാണെന്ന് ഇത് കാണിക്കുന്നു."
...ND...
(
പ്രധാനമന്ത്രിയുടെ ഓഫീസ്
ആഗോള ജൈവ ഇന്ധന സഖ്യത്തിനു തുടക്കമായി
ആഗോള ജൈവ ഇന്ധന സഖ്യത്തിനു  തുടക്കമായി. പ്രധാനമന്ത്രി ശ്രീ നരേന്ദ്ര മോദി സിംഗപ്പൂർ, ബംഗ്ലാദേശ്, ഇറ്റലി, യുഎസ്എ, ബ്രസീൽ, അർജന്റീന, മൗറീഷ്യസ്, യുഎഇ എന്നീ രാജ്യങ്ങളുടെ നേതാക്കൾക്കൊപ്പം 2023 സെപ്റ്റംബർ 9നു ന്യൂഡൽഹിയിൽ ജി20 ഉച്ചകോടിയുടെ ഭാഗമായാണു സഖ്യത്തിനു തുടക്കംകുറിച്ചത്.
ജി20 അധ്യക്ഷരാജ്യം എന്ന നിലയിൽ ഇന്ത്യ മുന്നോട്ടുവയ്ക്കുന്ന സംരംഭമാണ് ആഗോള ജൈവ ഇന്ധന സഖ്യം. സാങ്കേതിക മുന്നേറ്റങ്ങൾ സുഗമമാക്കൽ, സുസ്ഥിര ജൈവ ഇന്ധനങ്ങളുടെ ഉപയോഗം ഊർജിതമാക്കൽ, മേഖലയുമായി ബന്ധപ്പെട്ടവരുടെ പങ്കാളിത്തത്തോടെ ശക്തമായ മാനദണ്ഡ ക്രമീകരണവും അംഗീകാരവും രൂപപ്പെടുത്തൽ എന്നിവയിലൂടെ ജൈവ ഇന്ധനങ്ങളെ ആഗോളതലത്തിൽ ഉയർത്തിക്കൊണ്ടുവരുന്നതു ത്വരിതപ്പെടുത്താനാണു സഖ്യം ഉദ്ദേശിക്കുന്നത്. വിജ്ഞാന സങ്കേതമായും വിദഗ്ധ കേന്ദ്രമായും സഖ്യം പ്രവർത്തിക്കും. ജൈവ ഇന്ധനങ്ങളുടെ പുരോഗതിക്കും വ്യാപകമായ സ്വീകാര്യതയ്ക്കും ആഗോള സഹകരണം പ്രോത്സാഹിപ്പിക്കുന്ന വേദിയായി പ്രവർത്തിക്കാനാണു ജിബിഎ ലക്ഷ്യമിടുന്നത്.
NS
(
പ്രധാനമന്ത്രിയുടെ ഓഫീസ്
‘ഹര് ഘര് തിരംഗ’  മുന്നേറ്റത്തിനു കരുത്തുപകരാന് പ്രധാനമന്ത്രി ജനങ്ങളോട് ആഹ്വാനം ചെയ്തു
സ്വതന്ത്ര ഇന്ത്യക്കായി ഒരു പതാക സ്വപ്നംകണ്ടവരുടെ മഹത്തായ ധൈര്യത്തെയും പ്രയത്നത്തെയും അനുസ്മരിച്ചു
1947ല് ഈ ദിവസമാണു നമ്മുടെ ദേശീയ പതാക സ്വീകരിച്ചത് എന്നതിനാല് നമ്മുടെ ചരിത്രത്തില് ജൂലൈ 22നു പ്രത്യേക പ്രസക്തിയുണ്ട്: പ്രധാനമന്ത്രി
‘ഹര് ഘര് തിരംഗ’  മുന്നേറ്റത്തിനു കരുത്തുപകരണമെന്നു പ്രധാനമന്ത്രി നരേന്ദ്ര മോദി ജനങ്ങളോട് ആഹ്വാനം ചെയ്തു. സ്വതന്ത്ര ഇന്ത്യക്കായി ഒരു പതാക സ്വപ്നംകണ്ടവരുടെ മഹത്തായ ധൈര്യത്തെയും പ്രയത്നത്തെയും ശ്രീ മോദി അനുസ്മരിച്ചു. ത്രിവര്ണപതാകയുമായി ബന്ധപ്പെട്ട സമിതിയുടെയും പണ്ഡിറ്റ് നെഹ്രു ഉയര്ത്തിയ ആദ്യത്തെ ത്രിവര്ണപതാകയുടെയും വിശദാംശങ്ങള് ഉള്പ്പെടെ ചരിത്രത്തില്നിന്നുള്ള മൂല്യവത്തായ ചില വിവരങ്ങളും അദ്ദേഹം പങ്കിട്ടു. 1947ല് ഈ ദിവസമാണു ത്രിവര്ണപതാക നമ്മുടെ ദേശീയ പതാകയായി സ്വീകരിച്ചത് എന്നതിനാല് നമ്മുടെ ചരിത്രത്തില് ജൂലൈ 22നു പ്രത്യേക പ്രസക്തിയുണ്ടെന്ന് അദ്ദേഹം പറഞ്ഞു.
ട്വീറ്റുകളുടെ ശ്രേണിയില് പ്രധാനമന്ത്രി കുറിച്ചതിങ്ങനെ:
“ഈ വര്ഷം, നാം ‘ആസാദി കാ അമൃത് മഹോത്സവ്’ ആഘോഷിക്കുമ്പോള്, നമുക്കു ‘ഹര് ഘര് തിരംഗ’ മുന്നേറ്റത്തിനും കരുത്തുപകരാം. ഓഗസ്റ്റ് 13നും 15നുമിടയ്ക്കു നിങ്ങളുടെ വീടുകളില് ത്രിവര്ണപതാക ഉയര്ത്തുകയോ പ്രദര്ശിപ്പിക്കുകയോ ചെയ്യൂ. ഈ ജനകീയമുന്നേറ്റം ദേശീയ പതാകയുമായുള്ള നമ്മുടെ ബന്ധം ദൃഢമാക്കും.”
“നമ്മുടെ ചരിത്രത്തില് ജൂലൈ 22 എന്ന ഇന്നത്തെ ദിവസത്തിനു പ്രത്യേക പ്രസക്തിയുണ്ട്. 1947ല് ഈ ദിവസമാണു നമ്മുടെ ദേശീയ പതാക സ്വീകരിച്ചത്. നമ്മുടെ ത്രിവര്ണപതാകയുമായി ബന്ധപ്പെട്ട സമിതിയുടെയും പണ്ഡിറ്റ് നെഹ്രു ഉയര്ത്തിയ ആദ്യത്തെ ത്രിവര്ണപതാകയുടെയും വിശദാംശങ്ങള് ഉള്പ്പെടെ ചരിത്രത്തില്നിന്നുള്ള മൂല്യവത്തായ ചില വിവരങ്ങളും പങ്കിടുന്നു.”
“നാം കോളനിവാഴ്ചയ്ക്കെതിരെ പോരാടുമ്പോള് സ്വതന്ത്ര ഇന്ത്യക്കായി ഒരു പതാക സ്വപ്നം കണ്ട എല്ലാവരുടെയും മഹത്തായ ധൈര്യവും പ്രയത്നവും ഇന്നു നാം അനുസ്മരിക്കുന്നു. അവരുടെ കാഴ്ചപ്പാടു നിറവേറ്റുന്നതിനും അവരുടെ സ്വപ്നങ്ങളിലെ ഇന്ത്യ കെട്ടിപ്പടുക്കുന്നതിനുമുള്ള നമ്മുടെ പ്രതിബദ്ധത നാം തുടരുന്നു.”
--ND--
This year, when we are marking Azadi Ka Amrit Mahotsav, let us strengthen the Har Ghar Tiranga Movement. Hoist the Tricolour or display it in your homes between 13th and 15th August. This movement will deepen our connect with the national flag. https://t.co/w36PqW4YV3
— Narendra Modi  July 22, 2022
Today, 22nd July has a special relevance in our history. It was on this day in 1947 that our National Flag was adopted. Sharing some interesting nuggets from history including details of the committee associated with our Tricolour and the first Tricolour unfurled by Pandit Nehru. pic.twitter.com/qseNetQn4W
— Narendra Modi  July 22, 2022
(
പ്രധാനമന്ത്രിയുടെ ഓഫീസ്
ദേശീയ പരിവർത്തനത്തിന് ഒരു സമഗ്ര വിദ്യാഭ്യാസ സമ്പ്രദായം അത്യന്താപേക്ഷിതം : പ്രധാനമന്ത്രി
ദേശീയ പരിവർത്തനത്തിന് ഒരു സമഗ്ര വിദ്യാഭ്യാസ സമ്പ്രദായം അനിവാര്യമാണെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. മൈ ഗവ് ഇന്ത്യയുടെ ഒരു ട്വീറ്റ് പങ്കിടുന്നതിനിടെ കഴിഞ്ഞ 7 വർഷങ്ങളിലെ ആണിതെന്ന് പ്രധാനമന്ത്രി പറഞ്ഞു.
ഒരു ട്വീറ്റിൽ പ്രധാനമന്ത്രി പറഞ്ഞു;
ദേശീയ പരിവർത്തനത്തിന് ഒരു സമഗ്ര വിദ്യാഭ്യാസ സമ്പ്രദായം അത്യന്താപേക്ഷിതമാണ്.
കഴിഞ്ഞ 7 വർഷങ്ങളിലെ വിദ്യാഭ്യാസ മേഖലയിലെ പരിവർത്തനത്തിന്റെ ഒരു നേർക്കാഴ്ച നൽകുന്ന ഒരു നല്ല ത്രെഡ് ഇതാ. "
(
പ്രധാനമന്ത്രിയുടെ ഓഫീസ്
ഗുജറാത്തിലെ അംബാജിയിലുണ്ടായ അപകടത്തിലെ ജീവഹാനിയിൽ പ്രധാനമന്ത്രി അനുശോചിച്ചു
ഗുജറാത്തിലെ അംബാജിയിലുണ്ടായ അപകടത്തിൽ ജീവൻ നഷ്ടപ്പെട്ടതിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. സംഭവത്തിൽ പരിക്കേറ്റവർ വേഗത്തിൽ സുഖം പ്രാപിക്കട്ടെയെന്നും അദ്ദേഹം ആശംസിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
"ഗുജറാത്തിലെ അംബാജിയിലുണ്ടായ അപകടത്തിൽ ജീവൻ നഷ്ടപ്പെട്ടതിൽ ഞാൻ അഗാധമായി വേദനിക്കുന്നു. പരിക്കേറ്റവർ വേഗം സുഖം പ്രാപിക്കട്ടെയെന്ന് ഞാൻ ആശംസിക്കുന്നു. ദുരിതബാധിതർക്ക് സാധ്യമായ എല്ലാ സഹായവും നൽകുന്നുണ്ട്: പ്രധാനമന്ത്രി നരേന്ദ്ര മോദി
-ND-
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് മൊത്തം 216.95 കോടി  ഡോസ് വാക്സിന്
കഴിഞ്ഞ 24 മണിക്കൂറിനിടെ 12,27,054 ഡോസ് വാക്സിനുകള് വിതരണം ചെയ്തു.
രാജ്യത്ത് നിലവില് ചികിത്സയിലുള്ളത് 46,216 പേര്
ചികിത്സയിലുള്ളത് 0.10 ശതമാനം പേര്
രോഗമുക്തി നിരക്ക് 98.71%
കഴിഞ്ഞ 24 മണിക്കൂറിനിടെ 5,640 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,39,72,980 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 4,510 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 89.23 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 3,39,994 പരിശോധനകള്.
(ND
വ്യോമയാന മന്ത്രാലയം
1944ലെ അന്താരാഷ്ട്ര സിവില് വ്യോമയാന കണ്വെന്ഷനിലെ  ഭേദഗതികളുമായി ബന്ധപ്പെട്ട് വിവിധ ആർട്ടിക്കിളുകൾ സംബന്ധിച്ച 3 പ്രോട്ടോക്കോളുകള്ക്കു മന്ത്രിസഭയുടെ അംഗീകാരം
1944ലെ അന്താരാഷ്ട്ര സിവില് വ്യോമയാന കണ്വെന്ഷനിലെ  ഭേദഗതികളുമായി ബന്ധപ്പെട്ട് ആര്ട്ടിക്കിള് 3 ബിഐഎസ്, ആര്ട്ടിക്കിള് 50 , ആര്ട്ടിക്കിള് 56 എന്നിവ സംബന്ധിച്ച മൂന്ന് പ്രോട്ടോക്കോളുകൾ അംഗീകരിക്കാൻ പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
ഷിക്കാഗോ കണ്വെന്ഷന്റെ ആര്ട്ടിക്കിളുകള് കരാറിലുൾപ്പെട്ട എല്ലാ രാജ്യങ്ങളുടെയും പ്രത്യേകാവകാശങ്ങളും കടമകളും സ്ഥാപിക്കുകയും, അന്തർദേശീയ വ്യോമഗതാഗതം നിയന്ത്രിക്കുന്ന അന്താരാഷ്ട്ര ഐസിഎഒ സ്റ്റാന്ഡേര്ഡുകളും ശുപാര്ശ ചെയ്ത സമ്പ്രദായങ്ങളും  സ്വീകരിക്കുന്നത് പ്രോത്സാഹിപ്പിക്കുകയും ചെയ്യുന്നു.
കഴിഞ്ഞ 78 വര്ഷത്തിനിടയില്, ഷിക്കാഗോ കണ്വെന്ഷന് ചില ഭേദഗതികള്ക്ക് വിധേയമായി. ഇന്ത്യ കാലാകാലങ്ങളില് അത്തരം ഭേദഗതികള്ക്ക് അംഗീകാരം നല്കാറുണ്ട്. 1944ലെ അന്താരാഷ്ട്ര സിവില് വ്യോമയാന കണ്വെന്ഷനിലെ ഭേദഗതികളുമായി ബന്ധപ്പെട്ട് ഇനിപ്പറയുന്ന മൂന്ന് പ്രോട്ടോക്കോളുകൾക്കാണ് അംഗീകാരം നല്കിയത്:
i. 1944 ലെ ചിക്കാഗോ കണ്വെന്ഷനില് ആര്ട്ടിക്കിള് 3 ബിഐഎസ് ഉള്പ്പെടുത്തുന്നതിനുള്ള പ്രോട്ടോക്കോള് - യാത്രാവിമാനങ്ങള്ക്കെതിരെ ആയുധങ്ങള് ഉപയോഗിക്കുന്നതില് നിന്ന് അംഗരാജ്യങ്ങളെ തടയാന് ;
ii. ഐസിഎഒ കൗണ്സിലിന്റെ അംഗബലം 36ല് നിന്ന് 40 ആയി ഉയര്ത്തുന്നതിനായി 1944ലെ ഷിക്കാഗോ കണ്വെന്ഷന്റെ ആര്ട്ടിക്കിള് 50  ഭേദഗതി ചെയ്യുന്നതിനുള്ള പ്രോട്ടോക്കോള് ;
iii. വ്യോമ നാവിഗേഷന് കമ്മിഷന്റെ അംഗബലം 18ല് നിന്ന് 21 ആയി ഉയര്ത്തുന്നതിനായി 1944 ലെ ഷിക്കാഗോ കണ്വെന്ഷന്റെ ആര്ട്ടിക്കിള് 56 ഭേദഗതി ചെയ്യുന്നതിനുള്ള പ്രോട്ടോക്കോള് .
അന്താരാഷ്ട്ര സിവില് വ്യോമയാന കണ്വെന്ഷനില് പ്രതിപാദിച്ചിരിക്കുന്ന തത്വങ്ങളോടുള്ള ഇന്ത്യയുടെ പ്രതിബദ്ധത ഈ അംഗീകാരം ഊട്ടിയുറപ്പിക്കും. അന്താരാഷ്ട്ര സിവില് ഏവിയേഷനുമായി ബന്ധപ്പെട്ട കാര്യങ്ങളില് ഇന്ത്യയ്ക്ക് കൂടുതല് പ്രയോജനപ്രദമാകാന് ഈ അംഗീകാരം മികച്ച സാധ്യതകളും അവസരങ്ങളും നല്കുമെന്ന് കരുതപ്പെടുന്നു.
-ND-
(Visitor Counter : 58
ആയുഷ്
എട്ടാമത് അന്താരാഷ്ട്ര യോഗാ ദിനം മൈസുരുവിൽ നടക്കും: യോഗാഭ്യാസ പ്രകടനത്തിന് പ്രധാനമന്ത്രി നേതൃത്വം നൽകും
എട്ടാമത് അന്താരാഷ്ട്ര യോഗാ ദിന  ത്തിന്റെ പ്രധാന പരിപാടി കർണ്ണാടകയിലെ മൈസുരുവിൽ 2022 ജൂൺ 21-ന് നടക്കും. യോഗ അഭ്യാസ പരിപാടിയുടെ പ്രധാന വേദിയായി മൈസുരു തിരഞ്ഞെടുക്കപ്പെട്ടതായി ആയുഷ് മന്ത്രി ശ്രീ സർബാനന്ദ് സോനോവാൾ ഇന്ന് അറിയിച്ചു.
"ആസാദി കാ അമൃത് മഹോത്സവ്" വർഷത്തിൽ ഈ യോഗ ദിനം വരുന്നതിനാൽ, രാജ്യത്തുടനീളമുള്ള 75 പ്രമുഖ സ്ഥലങ്ങളിൽ അന്താരാഷ്ട്ര യോഗ ദിനം ആചരിക്കാനും മന്ത്രാലയം പദ്ധതിയിട്ടിട്ടുണ്ട്.
ഈ വർഷം ജൂൺ 21 ന് മൈസുരിവിൽ നടക്കുന്ന പ്രധാന പരിപാടിക്ക് പുറമെ, വിദേശത്തുള്ള ഇന്ത്യൻ മിഷനുകൾ സംഘടിപ്പിക്കുന്ന യോഗ ദിന പരിപാടികൾ റിലേ രൂപത്തിൽ ഡിജിറ്റലായി പ്രദർശിപ്പിക്കുന്ന 'ഗാർഡിയൻ റിംഗ്' ആയിരിക്കും മറ്റൊരു ആകർഷണമെന്ന് മാധ്യമ പ്രവർത്തകരെ അഭിസംബോധന ചെയ്ത് ശ്രീ സർബാനന്ദ് പറഞ്ഞു. ഉദയസൂര്യന്റെ നാടായ ജപ്പാനിൽ നിന്ന് പ്രാദേശിക സമയം രാവിലെ 6 മണിക്ക് സ്ട്രീമിംഗ് ആരംഭിക്കാനാണ് നിർദ്ദിഷ്ട പരിപാടി.
അന്താരാഷ്ട്ര യോഗ ദിനത്തിന് മുന്നോടിയായി നിരവധി പരിപാടികൾ ആസൂത്രണം ചെയ്തിട്ടുണ്ടെന്നും മെയ് 27 ന് ഹൈദരാബാദിൽ 25-ആം ദിവസത്തെ കൗണ്ട്ഡൗൺ പരിപാടി നടത്തുമെന്നും ഇതിൽ പതിനായിരത്തോളം പേർ യോഗാ പ്രകടനത്തിൽ പങ്കെടുക്കുമെന്നും മന്ത്രി അറിയിച്ചു.
(Visitor Counter : 391
ആഭ്യന്തരകാര്യ മന്ത്രാലയം
10, 12 ക്ലാസുകളിലേക്കുള്ള ബോര്ഡ് പരീക്ഷകളെ ലോക്ഡൗണില് നിന്ന് ഒഴിവാക്കി
വിദ്യാര്ത്ഥികളുടെ അക്കാദമിക താത്പര്യങ്ങള് പരിഗണിച്ച് 10, 12 ക്ലാസുകളിലെ ബോര്ഡ് പരീക്ഷകളെ ലോക്ഡൗണ് നിയന്ത്രണങ്ങളില് നിന്ന് ഒഴിവാക്കിയതായി കേന്ദ്ര ആഭ്യന്തര മന്ത്രി ശ്രീ അമിത് ഷാ ട്വീറ്റ് ചെയ്തു.
പരീക്ഷാ നടത്തിപ്പിന് പിന്തുടരേണ്ട വ്യവസ്ഥകള് വിശദീകരിച്ച് കൊണ്ട് കേന്ദ്ര ആഭ്യന്തര മന്ത്രാലയം സംസ്ഥാനങ്ങള്ക്കും കേന്ദ്ര ഭരണ പ്രദേശങ്ങള്ക്കും കത്തയച്ചു. ഇത് പ്രകാരം കണ്ടെയ്ന്മെന്റ് സോണുകളില് പരീക്ഷാ കേന്ദ്രങ്ങളൊന്നും അനുവദിക്കാന് പാടില്ല. അധ്യാപകരും ജീവനക്കാരും വിദ്യാര്ത്ഥികളും നിര്ബന്ധമായും മുഖാവരണം ധരിച്ചിരിക്കണം. പരീക്ഷാ കേന്ദ്രങ്ങളില് തെര്മല് സ്ക്രീനിങ്ങ് സൗകര്യവും സാനിറ്റൈസറുകളും ഉണ്ടായിരിക്കണം. സാമൂഹിക അകല മാനദണ്ഡങ്ങളും പാലിച്ചിരിക്കണം.
വിവിധ ബോര്ഡുകള്ക്ക് പരീക്ഷ നടത്തേണ്ടതിനാല് പരീക്ഷാ ക്രമം ഘട്ടം ഘട്ടമായിട്ടായിരിക്കണം. വിദ്യാര്ത്ഥികളെ പരീക്ഷാ കേന്ദ്രങ്ങളിലെത്തിക്കുന്നതിന് സംസ്ഥാനങ്ങളും കേന്ദ്ര ഭരണ പ്രദേശങ്ങളും പ്രത്യേക ബസുകള് ഒരുക്കിയിരിക്കണമെന്നും കത്തില് പറയുന്നു.
അറിയിപ്പിന്റ്റെ പൂര്ണ്ണ രൂപം കാണാന് ഇവിടെ ക്ലിക്ക് ചെയ്യുക.
Click here to see the Official Communication
ധനകാര്യ മന്ത്രാലയം
അടൽ പെൻഷൻ യോജനയ്ക്ക്  കീഴിൽ അംഗത്വം എടുത്തവരുടെ എണ്ണം 5.20 കോടി കവിഞ്ഞു
ന്യൂ ഡൽഹി: ഏപ്രിൽ 27, 2023
അടൽപെൻഷൻ യോജനയ്ക്ക് കീഴിൽ അംഗത്വം എടുത്തവരുടെ മൊത്തം എണ്ണം 2023 മാർച്ച് 31-ന് 5.20 കോടി കവിഞ്ഞു. കഴിഞ്ഞ സാമ്പത്തിക വർഷത്തിലെ 99 ലക്ഷവുമായി താരതമ്യപ്പെടുത്തുമ്പോൾ 2022-23 സാമ്പത്തിക വർഷത്തിൽ 1.19 കോടിയിലധികം പുതിയ വരിക്കാരെ പദ്ധതിയിൽ ചേർത്തു, ഇത് 20% ത്തിലധികം വളർച്ച കാണിക്കുന്നു. ഇന്നുവരെ, APY-യിൽ മാനേജ്മെന്റിന് കീഴിലുള്ള മൊത്തം ആസ്തി  27,200 കോടി രൂപയിൽ കൂടുതലാണ്. പദ്ധതിയുടെ തുടക്കം മുതൽ 8.69% നിക്ഷേപ വരുമാനവും ഇത് സൃഷ്ടിച്ചു.
പൊതുമേഖലാ ബാങ്കുകളുടെ  വിഭാഗത്തിൽ 9 ബാങ്കുകൾ വാർഷിക ലക്ഷ്യം കൈവരിച്ചു. പ്രാദേശിക ഗ്രാമീണ ബാങ്കുകളുടെ  വിഭാഗത്തിൽ 32 ബാങ്കുകൾ വാർഷിക ലക്ഷ്യം കൈവരിച്ചു. കൂടാതെ, ബീഹാർ, ജാർഖണ്ഡ്, അസം, ഉത്തർപ്രദേശ്, പശ്ചിമ ബംഗാൾ, മധ്യപ്രദേശ്, ത്രിപുര, രാജസ്ഥാൻ, ആന്ധ്രാപ്രദേശ്, ഛത്തീസ്ഗഡ്, ഒഡീഷ, ഉത്തരാഖണ്ഡ് തുടങ്ങിയ 12 സംസ്ഥാനങ്ങളും അതത് സംസ്ഥാന തല ബാങ്കേഴ്സ് കമ്മിറ്റിയുടെ  സഹായത്തോടും പിന്തുണയോടും കൂടി വാർഷിക ലക്ഷ്യങ്ങൾ നേടിയെടുത്തു.
എസ്എൽബിസികളുമായും ആർആർബികളുമായും ഏകോപിപ്പിച്ച് പിഎഫ്ആർഡിഎ 47 എപിവൈ ബോധവത്കരണ പരിപാടികളും ടൗൺ ഹാൾ യോഗങ്ങളും ഇന്ത്യയിൽ വിവിധ സ്ഥലങ്ങളിൽ നടത്തി. ആധാർ ഉപയോഗിച്ച് ഡിജിറ്റൽ ഓൺബോർഡിംഗ് സൗകര്യം ആരംഭിക്കൽ, നവീകരിച്ച APY ആപ്പിന് തുടക്കം കുറിക്കൽ, APY യുടെ ഗുണങ്ങളെക്കുറിച്ച് അവബോധം സൃഷ്ടിക്കുന്നതിനുള്ള 17 പോഡ്കാസ്റ്റുകൾ, APY-യെ കുറിച്ചുള്ള അടിസ്ഥാന വിവരങ്ങൾ തേടുന്നതിനുള്ള ചാറ്റ്ബോട്ട് സൗകര്യം തുടങ്ങി നിരവധി സംരംഭങ്ങൾ ആരംഭിച്ചിരുന്നു .
APY പ്രകാരം, ഒരു വരിക്കാരന്, അയാളുടെ വിഹിതം അനുസരിച്ച്, ആജീവനാന്ത മിനിമം ഗ്യാരണ്ടിയുള്ള പെൻഷൻ, അതായത് പ്രതിമാസം 1,000 മുതൽ 5,000 രൂപ വരെ 60 വയസ്സ് മുതൽ ലഭിക്കും. APY-യിൽ ചേരുന്ന പ്രായത്തെ അടിസ്ഥാനമാക്കി അത് വ്യത്യാസപ്പെടുകയും ചെയ്യും. വരിക്കാരന്റെ മരണശേഷം അതേ പെൻഷൻ ജീവിതപങ്കാളിക്ക് നൽകും. വരിക്കാരന്റെയും പങ്കാളിയുടെയും മരണശേഷം, വരിക്കാരന്റെ 60 വയസ്സ് വരെ സ്വരൂപിച്ച പെൻഷൻ സമ്പത്ത് നോമിനിക്ക് തിരികെ നൽകും.
RRTN/SKY
(Visitor Counter : 76
പ്രധാനമന്ത്രിയുടെ ഓഫീസ്
മുൻ പ്രധാനമന്ത്രി ശ്രീ രാജീവ് ഗാന്ധിയുടെ ചരമവാർഷികത്തിൽ പ്രധാനമന്ത്രി അദ്ദേഹത്തിന് ശ്രദ്ധാഞ്ജലി അർപ്പിച്ചു
മുൻ പ്രധാനമന്ത്രി ശ്രീ രാജീവ് ഗാന്ധിയുടെ ചരമവാർഷികത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ശ്രദ്ധാഞ്ജലി അർപ്പിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
" നമ്മുടെ മുൻ പ്രധാനമന്ത്രി ശ്രീ രാജീവ് ഗാന്ധിക്ക് അദ്ദേഹത്തിന്റെ ചരമവാർഷികത്തിൽ ആദരാഞ്ജലികൾ അർപ്പിക്കുന്നു."
-ND-
(
പ്രധാനമന്ത്രിയുടെ ഓഫീസ്
പരമ്പരാഗത കരകൗശലവിദഗ്ധർക്കും ശിൽപ്പികൾക്കുമായുള്ള ‘പിഎം വിശ്വകർമ’യ്ക്ക് വിശ്വകർമ ജയന്തി ദിനമായ 2023 സെപ്റ്റംബർ 17-ന് പ്രധാനമന്ത്രി തുടക്കം കുറിക്കും
പരമ്പരാഗത കരകൗശലമേഖലയിലുള്ളവർക്കു പിന്തുണയും വൈദഗ്ധ്യവും നൽകുകയെന്ന പ്രധാനമന്ത്രിയുടെ കാഴ്ചപ്പാടിൽനിന്നു പ്രചോദനം ഉൾക്കൊള്ളുന്നതാണ് പദ്ധതി
‘പിഎം വിശ്വകർമ’യ്ക്ക് 13,000 കോടി രൂപ മുതൽമുടക്കിൽ കേന്ദ്ര ഗവൺമെന്റിന്റെ പൂർണ ധനസഹായം
‘പിഎം വിശ്വകർമ’യുടെ വിശാലമായ പരിധിയിൽ പതിനെട്ട് കരകൗശല മേഖലകൾ ഉൾക്കൊള്ളുന്നു
പിഎം വിശ്വകർമ സർട്ടിഫിക്കറ്റും തിരിച്ചറിയൽ കാർഡും മുഖേന വിശ്വകർമജർക്ക് അംഗീകാരമേകും
നൈപുണ്യ നവീകരണത്തിനായി വിശ്വകർമ്മജർക്ക് ധനസഹായവും പരിശീലനവും നൽകും
വിശ്വകർമ ജയന്തി ദിനത്തിൽ, പ്രധാനമന്ത്രി ശ്രീ നരേന്ദ്ര മോദി 2023 സെപ്റ്റംബർ 17-ന് രാവിലെ 11ന് ന്യൂഡൽഹിയിലെ ദ്വാരകയിലുള്ള ഇന്ത്യാ ഇന്റർനാഷണൽ കൺവെൻഷൻ ആൻഡ് എക്സ്പോ സെന്ററിൽ “പിഎം വിശ്വകർമ” എന്ന പുതിയ പദ്ധതിക്ക് തുടക്കം കുറിക്കും.
പരമ്പരാഗത കരകൗശല മേഖലയിലുള്ള ജനങ്ങൾക്ക് പിന്തുണ നൽകുകയെന്നതിൽ പ്രധാനമന്ത്രിയുടെ നിരന്തരം ശ്രദ്ധയേകുന്നുണ്ട്. കരകൗശലവിദഗ്ധരെയും ശിൽപ്പികളെയും സാമ്പത്തികമായി പിന്തുണയ്ക്കുക മാത്രമല്ല, പ്രാദേശിക ഉൽപന്നങ്ങൾ, കല, കരകൗശല വസ്തുക്കൾ എന്നിവയിലൂടെ പുരാതന പാരമ്പര്യവും സംസ്കാരവും വൈവിധ്യമാർന്ന പൈതൃകവും സജീവമാക്കി നിലനിർത്തുന്നതിനാണ് അദ്ദേഹം ലക്ഷ്യമിടുന്നത്.
പിഎം വിശ്വകർമയ്ക്ക് 13,000 കോടി രൂപ അനുവദിച്ച് കേന്ദ്രസർക്കാർ പൂർണ ധനസഹായം നൽകും. പദ്ധതി പ്രകാരം, ബയോമെട്രിക് അടിസ്ഥാനമാക്കിയുള്ള പിഎം വിശ്വകർമ പോർട്ടൽ ഉപയോഗിച്ച് പൊതു സേവന കേന്ദ്രങ്ങൾ വഴി വിശ്വകർമജർക്കു സൗജന്യമായി രജിസ്റ്റർ ചെയ്യും. പിഎം വിശ്വകർമ സർട്ടിഫിക്കറ്റ്, തിരിച്ചറിയൽ കാർഡ് എന്നിവ വഴിയുള്ള അംഗീകാരം, അടിസ്ഥാനപരവും നൂതനവുമായ പരിശീലനം ഉൾപ്പെടുന്ന നൈപുണ്യ നവീകരണം, ടൂൾകിറ്റ് ആനുകൂല്യം 15,000 രൂപ, ഒരുലക്ഷം രൂപ വരെയും  രണ്ടു ലക്ഷം രൂപ വരെയും  ഈട് രഹിത വായ്പ എന്നിവ ലഭ്യമാക്കും. ഇളവോടെ 5 ശതമാനം പലിശ നിരക്കിലാണ് വായ്പ നൽകുന്നത്. ഡിജിറ്റൽ ഇടപാടുകൾക്കുള്ള പ്രോത്സാഹനവും വിപണന പിന്തുണയും നൽകും.
കൈകളും ഉപകരണങ്ങളും ഉപയോഗിച്ച് പ്രവർത്തിക്കുന്ന വിശ്വകർമജരുടെ പരമ്പരാഗത വൈദഗ്ധ്യങ്ങളുടെ ഗുരു-ശിഷ്യ പാരമ്പര്യം അഥവാ കുടുംബാധിഷ്ഠിത പരിശീലനം ശക്തിപ്പെടുത്താനും പരിപോഷിപ്പിക്കാനും ഈ പദ്ധതി ലക്ഷ്യമിടുന്നു. കരകൗശല വിദഗ്ധരുടെയും ശിൽപ്പികളുടെയും ഉൽപ്പന്നങ്ങളുടെയും സേവനങ്ങളുടെയും ഗുണനിലവാരം മെച്ചപ്പെടുത്തുന്നതിലും അവ ആഭ്യന്തരവും ആഗോളവുമായ മൂല്യ ശൃംഖലകളുമായി സംയോജിപ്പിച്ചിരിക്കുന്നുവെന്ന് ഉറപ്പാക്കുന്നതിലും പിഎം വിശ്വകർമ ശ്രദ്ധ കേന്ദ്രീകരിച്ചിരിക്കുന്നു.
ഇന്ത്യയിലുടനീളമുള്ള ഗ്രാമ-നഗര പ്രദേശങ്ങളിലെ കരകൗശല തൊഴിലാളികൾക്കും ശിൽപ്പികൾക്കും ഈ പദ്ധതി പിന്തുണ നൽകും. പതിനെട്ട് പരമ്പരാഗത കരകൗശല മേഖലകൾ പ്രധാനമന്ത്രി വിശ്വകർമയുടെ കീഴിൽ വരും. ഇതിൽ  ആശാരി;  വള്ളം നിർമിക്കുന്നവർ;  ആയുധനിർമാതാവ്;  കൊല്ലൻ;  ചുറ്റികയും ഉപകരണങ്ങളും നിർമിക്കുന്നവർ;  താഴ് നിർമിക്കുന്നവർ  സ്വർണപ്പണിക്കാരൻ;  കുശവൻ;  ശിൽപി, കല്ല് കൊത്തുന്നവൻ;  ചെരുപ്പുകുത്തി;  കൽപ്പണിക്കാരൻ ;  കൊട്ട/പായ/ചൂല് നിർമാതാവ്/കയർ പിരിക്കുന്നവർ;  പാവ – കളിപ്പാട്ട നിർമാതാക്കൾ ;  ക്ഷുരകൻ;  ഹാരം/പൂമാല നിർമിക്കുന്നവർ;  അലക്കുകാരൻ;  തയ്യൽക്കാരൻ; കൂടാതെ  മീൻവല നിർമിക്കുന്നവർ എന്നിവർ ഉൾപ്പെടുന്നു.
--NS--
(
പ്രധാനമന്ത്രിയുടെ ഓഫീസ്
പ്രധാനമന്ത്രി നാളെ സ്റ്റാർട്ടപ്പുകളുമായി ആശയവിനിമയം നടത്തും
സ്റ്റാർട്ടപ്പുകൾ പ്രധാനമന്ത്രിക്ക് മുമ്പാകെ ആറ് വിഷയങ്ങളിൽ അവതരണങ്ങൾ നടത്തും
രാജ്യത്തെ സ്റ്റാർട്ടപ്പ് ആവാസവ്യവസ്ഥയെ ഉത്തേജിപ്പിക്കുന്നതിനുള്ള പ്രധാനമന്ത്രിയുടെ നിരന്തര ശ്രമത്തിന്റെ ഭാഗമാണ് സംവാദം
പ്രധാനമന്ത്രി ശ്രീ നരേന്ദ്ര മോദി നാളെ  രാവിലെ 10:30 ന് വീഡിയോ കോൺഫറൻസിങ് വഴി സ്റ്റാർട്ടപ്പുകളുമായി സംവദിക്കും.
കൃഷി, ആരോഗ്യം, സംരംഭക സംവിധാനങ്ങൾ , ബഹിരാകാശം , നാലാം തലമുറ വ്യവസായങ്ങൾ , സുരക്ഷ , ഫിൻടെക്, പരിസ്ഥിതി തുടങ്ങി വിവിധ മേഖലകളിൽ നിന്നുള്ള സ്റ്റാർട്ടപ്പുകൾ ഈ ആശയവിനിമയത്തിന്റെ ഭാഗമാകും. ഗ്രോവിംഗ് ഫ്രം റൂട്ട്സ് ഉൾപ്പെടെയുള്ള തീമുകളെ അടിസ്ഥാനമാക്കി 150-ലധികം സ്റ്റാർട്ടപ്പുകളെ ആറ് വർക്കിംഗ് ഗ്രൂപ്പുകളായി തിരിച്ചിരിക്കുന്നു; ഡിഎൻഎ ന്ടജിങ് , പ്രാദേശികം മുതൽ ആഗോള തലം വരെ, നിർമ്മാണം , സുസ്ഥിര വികസനം തുടങ്ങിയ വിഷയങ്ങളും ഉൾപ്പെടും. ഓരോ ഗ്രൂപ്പും ആശയവിനിമയത്തിൽ അനുവദിച്ച വിഷയത്തെക്കുറിച്ച് പ്രധാനമന്ത്രിക്ക് മുന്നിൽ അവതരണം നടത്തും. രാജ്യത്ത് പുതുമകൾ സൃഷ്ടിക്കുന്നതിലൂടെ സ്റ്റാർട്ടപ്പുകൾക്ക് ദേശീയ ആവശ്യങ്ങൾക്ക് എങ്ങനെ സംഭാവന നൽകാമെന്ന് മനസിലാക്കുക എന്നതാണ് ആശയവിനിമയത്തിന്റെ ലക്ഷ്യം.
ആസാദി കാ അമൃത് മഹോത്സവിന്റെ ഭാഗമായി, 2022 ജനുവരി 10 മുതൽ 16 വരെ , വാണിജ്യ വ്യവസായ മന്ത്രാലയത്തിന്റെ ആഭിമുഖ്യത്തിൽ "സെലിബ്രേറ്റിംഗ് ഇന്നൊവേഷൻ ഇക്കോസിസ്റ്റം" എന്ന ഒരാഴ്ച നീണ്ടുനിൽക്കുന്ന പരിപാടി സംഘടിപ്പിക്കും . സ്റ്റാർട്ടപ്പ് ഇന്ത്യ സംരംഭം ആരംഭിച്ചതിന്റെ ആറാം വാർഷികം പ്രമാണിച്ചാണ് ഈ പരിപാടി.
രാജ്യത്തിന്റെ വളർച്ചയിൽ ഗണ്യമായ സംഭാവന നൽകാനുള്ള സ്റ്റാർട്ടപ്പുകളുടെ സാധ്യതകളിൽ പ്രധാനമന്ത്രി ഉറച്ചു വിശ്വസിക്കുന്നു. 2016-ലെ മുൻനിര സംരംഭമായ സ്റ്റാർട്ടപ്പ് ഇന്ത്യയുടെ സമാരംഭത്തിൽ ഇത് പ്രതിഫലിച്ചു. സ്റ്റാർട്ടപ്പുകളുടെ വളർച്ചയ്ക്കും വികാസത്തിനും ഉതകുന്ന അന്തരീക്ഷം പ്രദാനം ചെയ്യുന്നതിനായി സർക്കാർ പ്രവർത്തിച്ചിട്ടുണ്ട്. ഇത് രാജ്യത്തെ സ്റ്റാർട്ടപ്പ് ആവാസവ്യവസ്ഥയിൽ വലിയ സ്വാധീനം ചെലുത്തുകയും രാജ്യത്ത് യൂണികോണുകളുടെ അമ്പരപ്പിക്കുന്ന വളർച്ചയ്ക്ക് കാരണമാവുകയും ചെയ്തു.
ND MRD
പ്രധാനമന്ത്രിയുടെ ഓഫീസ്
ഉത്തരാഖണ്ഡിലെ പുതിയ മുഖ്യമന്ത്രി തീരഥ് സിംഗ് റാവത്തിനെ പ്രധാനമന്ത്രി അഭിനന്ദിച്ചു
ഉത്തരാഖണ്ഡിന്റെ പുതിയ മുഖ്യമന്ത്രിയായി സത്യപ്രതിജ്ഞ ചെയ്ത ശ്രീ തീരഥ് സിംഗ് റാവത്തിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
'ഉത്തരാഖണ്ഡ് മുഖ്യമന്ത്രിയായി സത്യപ്രതിജ്ഞ ചെയ്ത ശ്രീ തീരഥ് സിംഗ് റാവത്തിനെ അഭിനന്ദിക്കുന്നു. അദ്ദേഹം വിപുലമായ ഭരണപരവും സംഘടനാപരവുമായ അനുഭവത്തോടായാണ് മുഖ്യമന്ത്രി പഥത്തില് എത്തുന്നത്. അദ്ദേഹത്തിന്റെ നേതൃത്വത്തില് സംസ്ഥാനം പുരോഗതിയുടെ പുതിയ ഉയരങ്ങള് താണ്ടുമെന്ന് എനിക്ക് ഉറപ്പുണ്ട്' പ്രധാനമന്ത്രി ട്വിറ്ററില് കുറിച്ചു.